લખનવી સલવાર-કમીઝમાં બે ઑપ્શન છે, એક તો રેડીમેડ અને બીજો સૂટપીસ. જો તમે પ્રૉપર ફિટિંગવાળા ડ્રેસ પહેરવાના આગ્રહી હો તો સૂટપીસ લઈ સીવડાવવા જેથી જો કમીઝની નીચે તમારે સલવાર, ચૂડીદાર કે પૅન્ટ સીવડાવવું હોય તો થઈ શકે. રેડી સલવાર-કમીઝમાં જે પૅટર્ન અને સ્લીવ્ઝ આપી હોય એ જ પહેરવી પડે છે. રેડી લખનવી ડ્રેસ પહેરવો હોય તો ખાસ ધ્યાન રાખવું કે એમાં સ્લિપ પહેરવી જરૂરી છે, કારણ કે ડ્રેસમાં ફ્રન્ટ સાઇડ તો વર્કથી ભરેલી હોય છે; પરંતુ બૅક સાઇડ આખી પ્લેન હોય છે અને કૉટનમાં બનાવેલો હોવાથી ખૂબ પાતળો લાગે છે. એટલે સ્લિપ જરૂર પહેરવી. જો તમે સીવડાવવાના હો તો લાઇનિંગ જરૂર નાખવું જેથી એક ફિનિશ્ડ લુક આવે. આમ તો લખનવી ડ્રેસમાં કોઈ એક્સ્ટ્રા ડેકોરેશન એટલે કે લેસની કંઈ જરૂર હોતી નથી, પરંતુ જો તમને થોડી શાઇન જોઈતી હોય તો તમે બાદલા નખાવી શકો. જો તમે સૂટપીસ લેવાના હો તો તમારી પાસે ઑપ્શન છે કે કૉટન દુપટ્ટો લેવો કે ફ્લોઇ દુપટ્ટો લેવો.